**Fællesskabsagenter i Horsens**

**Fortæl hinanden på tværs om jeres respektive organisationers/jeres forståelse af jeres organisations mission. Hvorfor er jeres organisation “sat i verden”?**

Vi skaber gode arenaer hvor mennesker mødes og vi er med til at facilitere udvikling og innovation

**Når I læser jeres projektbeskrivelse, og forholder jer til inspirationen og tankerne fra de første**

**kursusdage, hvad er visionerne for jeres arbejde med Fællesskabsagenter? – Hvad er jeres**

**”ledestjerne”…Hvad vil I med projektet?**

Vision for vort arbejde:

Helt overordnet ønsker vi (Horsens kommune/Sund By og Imagine Horsens) at udvikle nye velfærdsindsatser og arbejdsformer på tværs af sektorer og sammen med borgerne. Omdrejningspunktet er samarbejde, samskabelse og udvikling mellem kommune, boligorganisationer, borgere, foreninger og erhvervsaktører.

Mere konkret ønsker vi at afprøve, hvordan Fællesskabsagenterne kan være med til at styrke lokalsamfundet, eksempelvis med nye initiativer eller samarbejdsflader, der etableres eller styrkes i relationerne mellem kommune, borgere, boligorganisationer, foreninger og erhvervsaktører.

**Fortæl derefter hinanden hvordan I ser sammenhæng til den overordnede vision**

**for sundhedsområdet i jeres kommune**

Den overordnede vision på sundhedsområdet i Horsens er at få borgerne i bevægelse med fokus på at skabe rammer, der stimulerer til bevægelse og fysisk aktivitet i hverdagen for alle aldersgrupper.

Vi ser at vor vision hænger sammen med den overordnede vision for Horsens Kommune.

**Når I læser jeres projektbeskrivelse, og forholder jer til inspirationen og tankerne fra de første**

**kursusdage, hvad er så fællesskabsagenter for jer?**

Vi ser den samskabelse og udvikling som der er mulighed for via Fællesskabsagenter, som en vej til at forandre, udfordre og skabe nye indsatser. Forskellige aktører har forskellige tilgange, kompetencer og organiseringer. Vi tror på, at velfærden og muligvis også sundheden vil rykke, når vi via Fællesskabsagenter tør udforske, hvad vi sammen og hver for sig kan skabe ved at kombinere vores forskellige ressourcer. Det vil for eksempel være første gang, at de ansatte som er tænkt som nøglepersoner (de fire som er nævnt øverst i ansøgningen) arbejder sammen, og allerede nu kan vi se mange nye og spændende muligheder ved netop denne sammensætning på tværs.

Fællesskabsagenter skal være med til at afprøve nye initiativer og vi tænker, at Fællesskabsagenterne vil bidrage til at skabe netværk og forebygge ensomhed, og vi vil arbejde med ”det dobbelte KRAM”

**4. Ud fra jeres snakke på mødet, hvad er så de næste skridt for jeres projektgruppe?**

Vi skal inddrage nye partnere i forhold til rekruttering af Fællesskabsagenter. Arbejde med rammen for det videre forløb. Lære mere om CC-metoden. Mødes igen den 30.4